Diari Oficial de la Generalitat Valenciana


Sumari del DOGV 5636, del 09-11-2007 (2007/13798)

Notificació de la Resolució d'11 d'octubre de 2007, de la secretària autonòmica de Turisme i directora de l'Agència Valenciana del Turisme, per la qual es procedix a la revocació del títol-llicència d'agències de viatges al Sr. Marcos Bascón Rams, amb nom comercial 'Viajes Polinesia Tours'.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5636

Data del DOGV
:   09-11-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/13138


Data del document
:   11-10-2007

Organisme emissor
:   Conselleria de Turisme

Tipus de document
:   Edicte

Descriptors 

:   * Agència Valenciana del Turisme

Notificació de la Resolució d'11 d'octubre de 2007, de la secretària autonòmica de Turisme i directora de l'Agència Valenciana del Turisme, per la qual es procedix a la revocació del títol-llicència d'agències de viatges al Sr. Marcos Bascón Rams, amb nom comercial 'Viajes Polinesia Tours'. [2007/13594]  
Per no haver sigut possible notificar de forma personal i directa a l'interessat l'escrit sobre l revocació del títol-llicència d'agències de viatges al Sr. Marcos Bascón Rams, amb nom comercial "Viatjes Polinesia Tours", és procedent la publicació en el Diari Oficial de la Comunitat Valenciana, a l'efecte del que disposa l'article 59.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.  
València, 26 d'octubre de 2007. La cap de l'Área de Producte. Isabel Palafox Gámir.  
"Vist l'expedient tramitat sobre la revocació del títol-llicència d'agència de viatges a favor del Sr. Marcos Bascón Rams, amb nom comercial "Viajes Polinesia Tours".  
Atés que  
Primer. Mitjançant una resolució de data 10 d'agost de 2005, es va concedir el títol-llicència d'agència de viatges al Sr. Marcos Bascón Rams, amb nom comercial "Viatjes Polinesia Tours", i casa central a València, carrer Veneçuela, núm. 38, amb el Codi d'Identificació "CV-m759-V".  
Segon. Que mitjamçant un escrit de data 14 de maig de 2007, va ser-li notificat que l'entitat "Seguros Catalana Occidente, SA" havia comunicat a esta Agència Valenciana del Turisme que havia procedit a l'anul·lació de l'aval que tenia subscrit amb eixa agència de viatges per haver sigut tornat el rebut corresponent a la prima de 2007. En este mateix escrit, se li concedia un termini de quinze dies per a justificar davant d'esta Administració la vigència de l'aval corresponent, o presentar nova carta de pagament que, si fa el cas, s'haja constituït en substitució de l'anterior, amb l'advertiment que, en cas de no fer-ho, seria causa de revocació del títol-llicència d'agència de viatges i es procederia a la seua publicació en data 13 de setembre de 2007 en el Diari Oficial de la Comunitat Valenciana, per haver sigut tornat pel servici de Correus.  
Tercer. Transcorregut el termini assenyalat i com que no s'ha aportat cap documentació al respecte, és procedent revocar el títol-llicència d'agència de viatges que tenia concedit.  
Fonaments de dret  
Primer. L'article 10 del Decret 20/1997, d'11 de febrer, del Consell, pel qual s'aprova el Reglament d'Agències de Viatges de la Comunitat Valenciana, quan assenyala que "la revocació del títol-llicència d'agència de viatges es farà mitjançant una resolució motivada de l'Agència Valenciana del Turisme, prèvia tramitació del corresponent expedient".  
Segon. L'article 14, punt 1, del Decret 20/1997, quan establix que "les agències de viatges vindran obligades a constituir i mantindre en permanent vigència una fiança per a respondre del compliment de les obligacions derivades de la prestació dels seus servicis enfront dels contractants dels servicis".  
Tercer. L'article 11, lletra b), de l'esmentat Reglament establix com a causa de revocació del títol-llicència d'agència de viatges la no reposició de la garantia en la quantia i termini previst en l'article 14.  
Quart. L'article 14.4 del referit Decret 20/1997, en el s'establix que "la fiança no podrà ser cancel·lada durant la tramitació d'un expedient de revocació, renúncia o baixa de llicència, ni fins després de transcorregut un any des que la Resolució del corresponent expedient siga ferm".  
En compliment de la normativa anteriorment citada, la Secretària Autonòmica de Turisme i directora de l'Agència Valenciana del Turisme, en virtut de les atribucions conferides per l'article 9.2.i) del Decret 209/2004, de 8 d'octubre, del Consell, (DOCV de 13 d'octubre de 2004), Resol:  
Revocar el títol-llicència d'agència de viatges al Sr. Marcos Bascón Rams, amb nom comercial "Viatjes Polinesia Tours", que tenia el seu domicili social a València, carrer Veneçuela, núm. 38, i com a Codi d'Identificació "CV-m759-V". Així mateix es comunica que la fiança depositada en el seu dia serà cancel·lada transcorregut un any des de la fermesa de la present Resolució.  
Cosa que es notifica de conformitat amb el que disposen els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.   
Contra esta resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de la l'Agència Valenciana del Turisme en el termini d'un mes, comptat des de l'endemà de la recepció de la notificació de la mateixa, d'acord amb el que establix els articles 114 i 115 en relació amb el 48.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.   
València, 11 d'octubre de 2007.- La secretària autonòmica de Turisme i directora de l'Agencia Valenciana del Turisme: Mª Victória Palau Tárrega".